ինչպես նաև ԵՄ գործընկեր համալսարաններից` Շվեդիայից, Իսպանիայից, Պորտուգալիայից և Էստոնիայից: Կոորդինացիոն հանդիպման ժամանակ ներկայացվեցին ծրագրի շրջանակում կատարված աշխատանքները, քննարկվեցին հետագա քայլերը և միջազգայնացման ազգային հարթակի ստեղծման անհրաժեշտությունը: Ստեղծվեցին երեք աշխատանքային խմբեր, որոնք զբաղվելու են միջազգայնացման ազգային ռազմավարության նախագիծի, կրթական ծրագրերի ազգային մոդելի և միջազգայնացման չափանիշների համեմատական ցուցանիշների մշակմամբ: «Միջազգայնացումը ազգային մակարդակում» թեմայով ազգային բաց համաժողովին բացի ծրագրի գործընկերներից մասնակցում էին նաև ներկայացուցիչներ ՀՀ բարձրագույն ուսումնական հաստատություններից: Համաժողովին բացման խոսքով հանդես եկան ՀՀ ԿԳ փոխնախարար Վահրամ Մկրտչյանը, Հայաստանի Ամերիկյան համալսարանի փոխնախագահ Ռանդոլ Ռոդեսը, ՀՊՄՀ-ի աշխատակազմի և միջազգայնացման գծով պրոռեկտոր Արա Երեմյանը, ինչպես նաև Հայաստանում «Էրազմուս+» ծրագրի ազգային գրասենյակի համակարգող Լանա Կառլովան: ԵՄ գործընկեր համալսարանների ներկայացուցիչները ներկայացրեցին միջազգայնացման ռազմավարությունը իրենց երկրներում: Այնուհետև, համաժողովի մասնակիցները բաժանվեցին խմբերի և պատասխանատու մասնակցի օգնությամբ համաշխարհային կաֆե մեթոդով /World Cafe Method/ քննարկեցին միջազգայնացման ռազմավարությանը վերաբերող հարցեր` նշելով դրանցից յուրաքանչյուրի կարևորությունն ու առաջնահերթությունը: Քննարկման ավարտին խմբերի պատասխանատուները ներկայացրեցին քննարկման արդյունքները, որոնք հետագայում կնպաստեն միջազգայնացման ռազմավարության մշակմանը: